แนวโน้มทองคำขึ้นต่อรับเทศกาลตรุษจีน
นายจิตติ ตั้งสิทธิภักดี นายกสมาคมค้าทองคำ เปิดเผยว่า ราคาทองคำในตลาดประเทศไทยวันที่ 5 ก.พ.ที่ผ่านมา ปรับราคาขึ้นลงต่อเนื่องตลอดทั้งวัน โดยช่วงเช้าปรับราคาขึ้นบาทละ 150 บาท ราคาทองคำแท่งขายบาทละ 19,450 บาท ช่วงบ่ายปรับราคาลงมาบาทละ 50 บาท ทำให้ราคาทองคำแท่งลงมาอยู่ที่ขายบาทละ 19,400 บาท ก่อนที่จะปิดตลาดในช่วงเย็นทองคำแท่งซื้อบาทละ 19,300 บาท ขายบาทละ 19,400 บาท ทองรูปพรรณซื้อบาทละ 19,025.80 บาท ขายบาทละ 19,800 บาท ซึ่งเป็นการปรับราคาขึ้นติดต่อกันต่อเนื่องตั้งแต่สัปดาห์ก่อนเฉลี่ยวันละ 100-150 บาท ทั้งนี้ เป็นเพราะค่าเงินบาทของไทยแข็งค่า จึงทำให้ราคาทองคำไม่ทะลุบาทละ 20,000 บาท,คาดว่าแนวโน้มราคาทองจะยังคงปรับขึ้นต่อเนื่อง เป็นผลจากความต้องการซื้อ ความต้องการขายทองคำในช่วงเทศกาลตรุษจีนของเอเชียมีจำนวนมาก แต่โดยส่วนตัวมองว่า ถือเป็นเรื่องปกติที่ราคาทองคำปรับขึ้น เพราะที่ผ่านมาราคาทองคำต่ำเกินไป และหากเทียบกับช่วงเดียวกันของปี 58 ถือว่าราคายังไม่สูงมากนัก นอกจากนี้ ยังมีอีกปัจจัยที่ทำให้ราคาทองคำปรับเพิ่มขึ้น คือ ตลาดหุ้น และน้ำมันไม่ดี ทองคำมีความมั่นคงกว่า ปลอดภัยกว่า นักลงทุนจึงแบ่งมาลงทุนในตลาดทองคำด้วย แต่ปีนี้นักลงทุนต้องระมัดระวังอย่างมาก เพราะราคาทองคำจะผันผวนกว่าปี 58 ถึงวันนี้ยังไม่รู้ว่าราคาทองคำจะปรับขึ้นต่อเนื่องเลย หรือหยุดพักและถอยลงมาก่อนค่อยๆไปต่อ ซึ่งต้องจับตาต่อไป.
นายจิตติ ตั้งสิทธิภักดี นายกสมาคมค้าทองคำ เปิดเผยว่า ราคาทองคำในตลาดประเทศไทยวันที่ 5 ก.พ.ที่ผ่านมา ปรับราคาขึ้นลงต่อเนื่องตลอดทั้งวัน โดยช่วงเช้าปรับราคาขึ้นบาทละ 150 บาท ราคาทองคำแท่งขายบาทละ 19,450 บาท
ทองคำ,ราคาทอง,สมาคมค้าทองคำ,จิตติ ตั้งสิทธิภักดี,ราคาทองคำ,ทองปรับราคา,ทองรูปพรรณ,ทองคำแท่ง,แนวโน้มราคาทอง,ข่าว,ไทยรัฐออนไลน์,ข่าวเศรษฐกิจ